ပင့်ရစ်မနိုင် ရခိုင်နှင့်ညှိ

ပင့်ရစ်မနိုင် ရခိုင်နှင့်ညှိ သည် မြန်မာဆိုရိုးစကား ဖြစ်သည်။

အဓိပ္ပာယ်

“ပင့်ရစ်မနိုင် ရခိုင်နှင့်ညှိ” ဆိုသည်မှာ မြန်မာစာလုံးပေါင်းရာတွင် ယပင့် (သို့) ရရစ် မည်သည့်အက္ခရာကို အသုံးပြုရမည်ကို သေချာမသိပါက ယ နှင့် ရ ကို ခွဲ၍ အသံထွက်သော ရခိုင်စကား၏ အသံထွက်နှင့် နှိုင်းယှဉ်တိုက်ဆိုင်၍ စစ်ဆေးသင့်သည်ဟု ဆိုလိုသည်။ ရခိုင်စကားသည် မြန်မာစကားနှင့် အနီးစပ်ဆုံးဖြစ်ပြီး အချို့စကားလုံးများတွင် ယပင့် (သို့) ရရစ် ပါဝင်မှုသည် အဓိပ္ပာယ်ကို ပြောင်းလဲစေနိုင်သောကြောင့် ရခိုင်အသံထွက်ကို အသုံးပြု၍ စစ်ဆေးခြင်းဖြင့် မှန်ကန်သော စာလုံးပေါင်းကို ရရှိစေနိုင်ပါသည်။

ကိုးကားချက်များ

   “ရေးတော့အမှန် ဖတ်တော့အသံ၊ ပင့်ရစ်မနိုင် ရခိုင်နှင့်ညှိ စသည့်မူများကို လိုက်၍… စာလုံးပေါင်းသတ်ပုံများကို လက်ခံသုံးစွဲလျက် ရှိနေခြဲ့ကပါသည်။” [၁၃၃၉] မြန်စာပုံ၊ နိဒါန်း။ စ။
   "ရခိုင်အသံထွက်သည် မြန်မာစာအရေးအသားကိုလည်း လမ်းမှန်ရောက်အောင် ညွှန်းနေကြောင်း ပင့်ရစ်မနိုင် ရခိုင်မေး၊ ပင့်ရစ်ပိုင်ပိုင် မကြံနိုင် ရခိုင် ပြည်သို့သွားဟူသော ဆောင်ပုဒ်က ပြနေပေ၏။"[၁၃၄၂] ငွေတာရီ၊ ၂၄၂။ ၄၇။

ကိုးကား

Category:မြန်မာဆိုရိုးစကားများ